Puidu ja metsa müük metsaühistu abil
#000000
Seenenäitus ootab 150 seeneliigi ning seeneussidega tutvuma
#000001
15.-24. septembril on Eesti Loodusmuuseumi hoovis avatud sügisene seenenäitus, mis sel korral kannab juubelihõngulist järjekorranumbrit 55. Kümme päeva kestval väljapanekul on eksponeeritud nii söödavad, mittesöödavad, tinglikult söödavad kui ka mürgised seeneliigid.
#000002
Eestist on leitud üle 7000 seeneliigi, millest inimestele söödavatena on määratletud ligi 400 liiki. Seenekorvi ja söögilauale ei tohiks aga sattuda umbes 200 suuremal või vähemal määral mürgist liiki, mille välimus ja lõhn nende mürgisele olemusele ei viita. Suhu pista vaid see seen, mida kindlalt tunned! Loodusmuuseumi hoovi üles pandud näitus annab ülevaate söödavatest ja söögiks kõlbmatutest seentest ning juhib tähelepanu sellele, kuidas ära tunda surmavalt mürgised seened. Aimu saab nii seeneriigi mitmekesisusest kui ka seeneliikide eristamistunnustest.
#000003
Lisaks seenerikkuse tutvustamisele on selle aastasel seenenäitusel luubi all inimeste konkurendid seeneroale – kes on „seeneussid“, miks neid seentest leiab ning kas ussitanud seen tasub endaga metsast kaasa tuua või mitte. Selle aastane fookus aitab muu hulgas vastuse leida küsimustele:
#000004
Kas ussitanud seent võib süüa?
Kui ussidele kõlbab, kas siis järelikult kõlbab ka mulle?
Miks on kukeseened harva ussitanud?
#000005
Et rikkalikus seenemaailmas paremini orienteeruda, on kõik külastajad oodatud näitusele kaasa võtma nii oma määramist vajavad seened kui ka lihtsalt huvipakkuvad küsimused. Nii nagu ka varasemalt, annavad seene-küsimustele vastuseid konsultandid, kelle leiad näituselt kõikidel selle lahtioleku aegadel. Kui soovid aga anda panuse meie hoovi rajatud seenemaailma rikastamisesse, too oma seeneleiud meile ning esinduslikud kübarakandjad paneme näituselaudadele kõigile uudistamiseks välja. Põnevamatele eksemplaridele lisame soovi korral ka tooja nime ja seene leidmisloo.
#000006
Lisaks näituse uudistamisele ootame kõiki osa võtma ka mitmetest seenenäituse raames toimuvatest eriüritustest:
#000007
55. seente väljapaneku raames saab 15. septembrist alates loodusmuuseumi trepigaleriis vaadata ka valikut Eesti Loodusmuuseumi seenenäituste plakatitest läbi ajaloo. Väljas on valik huvitavamaid ja kelmikamaid postreid, millest vanim reklaamis seenenäitust aastal 1947.
#000009